JY LEES NOU Buitemuurse aktiwitieite – hoe help jy kou kind kies?
Wanneer die skoolklok smiddae gelui het vir die 10-jarige Emma McNab van Kampsbaai, was die leerwerk voorlopig verby. Dan het die ander helfte van haar lewe begin: akrobatiese Pilates, moderne dans, netbal, swem, koorsang, perdry.
Sy is in gr. 4 in die Laerskool Jan van Riebeeck in Tuine, Kaapstad, en natuurlik is daar huiswerk ook. Dit is wat haar ma op 'n dag laat besluit het: tot hiertoe en nie verder nie.
Hou ook dop of hul skoolwerk onder aktiwiteite ly. Kyk of hul punte verander. Dit is ook die boodskap van die departement van basiese onderwys. Hulle steun die holistiese ontwikkeling van leerders, maar nie ten koste van hul skoolwerk nie, sê Panyaza Lesufi, 'n woordvoerder.
Daarom moet ouers daarop bedag wees dat buitemuurse programme onderrig aanvul en nie verhinder nie.
'n Kind moet by verskillende bedrywighede betrokke wees om tot 'n gebalanseerde volwassene te ontwikkel, sê Pieter. "Balans is die wagwoord: tussen span- en individuele deelname en tussen deelname en die wenmotief.
Een behoort nie meer as die ander beklemtoon te word nie." Hierdie aktiwiteite maak die kind se program voller, maar dit is deel van die leerproses.
"Jy bly die ouer; jy moet hulle steeds lei. Selfs tieners weet nie altyd wat die beste vir hulle is nie."
Nelmari stem saam. "Ek ervaar dat meisies meer geneig is om self 'n aktiwiteit te kies. Ouers kan dalk 'n bietjie meer leiding aan tienerseuns gee.
So weet jy jou kind doen te veel buitemuurs
Hulle kry nie tyd vir speel en ontspan nie. Elke uur is vol geprop met aktiwiteite of daaglikse roetinetake.
Dis vir jou kinders moeilik om hulself besig te hou. Hulle sukkel om kreatief te dink en gebruik nie fantasie in hul ongestruktureerde speeltyd nie (veral jonger kinders).
Hulle is kort van draad en geïrriteerd en kla oor moegheid, hoof- of maagpyn.
Hulle gebruik die woorde "nee, ek wil nie" gereeld – selfs in verband met dit waarvan hulle gewoonlik hou.
Hul skoolwerk ly daaronder. As kinders hul huiswerk oor naweke, laat snags of vroegoggend moet doen, is die balans versteur.
Julle bring meer tyd in die motor deur as by die huis. Die motor word die plek waar julle vinnig kos inprop en vir die volgende aktiwiteit aantrek.